**PRESSEMEDDELELSE**

11. april 2020

**Fyrspillet 2020 udsættes**

Som følge af regeringens seneste udmelding om COVID-19 og større forsamlinger udsætter Fyrspillene i Sydthy forestillingen ”Ravkongens døtre” til 2021.

Regeringen er flere gange kommet med udmeldinger, som har udsat vores øvning af dette års Fyrspil, og senest er det blevet meldt ud, at store forsamlinger ikke er tilladt før tidligst slutningen af august. Derfor er Fyrspillene desværre nødt til at aflyse hele årets spil, siger formanden Heidi Søgaard Madsen. Det betyder, at der ingen forestillinger bliver i 2020.

Vi er rigtig kede af at måtte aflyse, men vi glæder os til i stedet at opføre ”Ravkongens døtre” i 2021 med premiere onsdag den 30. juni og sidste forestilling søndag den 4. juli. Der er allerede lagt et stort arbejde i forberedelserne, så vi har fået en god start, siger Heidi Søgaard Madsen.  . i planlægger snarest det fremtidige arbejde med "Ravkongens døtre" og vil invitere til et nyt opstartsmøde, når vi er klar til det.

Yderligere oplysninger:

Heidi Søgaard Madsen, formand for Fyrspillene i Sydthy

Tlf. 4215 5022 - heidi@soegaard.mail.dk